اقوام متحدہ میں جمہوری اصولوں پر اصلاحات کا مطالبہ

پاکستان کی مستقل مندوب ملیحہ لودھی کا کہنا ہے کہ اقوام متحدہ میں اصلاحات جمہوری اصولوں پر ہونی چاہیے۔

خبر کا کوڈ: 210

تاریخ: 02 February 2018 - 23:20

مقدس دفاع نیوز ایجنسی کی بین الاقوامی رپورٹر رپورٹ کے مطابق اقوام متحدہ میں پاکستانی مندوب ملیحہ لودھی نے سلامتی کونسل اصلاحات پر بین الحکومتی مذاکرات میں اظہارخیال کرتے ہوئے کہا کہ غیرجمہوری عناصرکومضبوط کرنا رکن ریاستوں کی خود مختاری وبرابری کے منافی ہے، پاکستان سلامتی کونسل کو زیادہ نمائندہ، جمہوری، شفاف اور جوابدہ بنانے کا حامی ہے جبکہ اقوام متحدہ میں اصلاحات جمہوری اصولوں پر ہونی چاہیے۔

ملیحہ لودھی کا کہنا تھا کہ عالمی امن و استحکام کو درپیش چیلنجز میں اضافہ ہو رہا ہے، توقع ہے اس سال سلامتی کونسل میں اصولوں کو مفادات پر فتح حاصل ہوگی جبکہ سلامتی کونسل میں اصلاحات کے لئے لچک اور افہام وتفہیم کے جذبے کی ضرورت ہے۔

پیغام کا اختتام/